ការសម្ភាសរបស់លោកយាយ ឈាង ភាន

ក៖ អ្នកសម្ភាសឈ្មោះជាង ស៊ីអ៊ាវ

ខ៖ អ្នកទទួលការសម្ភាសឈ្មោះឈាង ភាន។

 ការសង្ខេបប្រវត្តិរបស់លោកយាយឈាង ភាន

 លោកយាយឈាង ភាន មានអាយុ ឆ្នាំនៅក្នុងឆ្នាំ២០២០ ភេទស្រី មានទីលំនៅបច្ចុប្បន្ននៅភូមិ គៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាម។

ក៖ ចឹងជាដំបូងខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយ ហើយការសម្ភាសទាំងអស់នេះត្រូវបានរៀបចំដោយសកលវិទ្យាល័យមួយដែរនៅអាមេរិចដែរមានឈ្មោះថាBYU ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗពួកគាត់បានស្គាល់ហ្នឹងបានដឹង ជាពិសេសខ្ញុំសម្ភាសពីប្រវត្តិរបស់យាយដែរខ្ញុំបានសួរយាយហ្នឹងទុកអោយកូនចៅរបស់យាយបានស្គាល់ហ្នឹងបានដឹងពីប្រវត្តិរបស់យាយដែរយាយរៀបរាប់ប្រាប់ចឹងយាយយល់ព្រមដើម្បីអោយខ្ញុំដាក់ការសម្ភាសទាំងអស់ហ្នឹងទៅក្នុងវេបសាយសាលាទេយាយ?

ខ៖ ថាម៉េច?

ក៖ ខ្ញុំអើពិភាក្សាជាមួយយាយឥឡូវហ្នឹងយកសំលេងទាំងអស់ហ្នឹងយកទៅដាក់ក្នុងវេបសាយរបស់សាលាដើម្បីតំកល់ទុកអោយកូនចៅជំនាន់ក្រោយរបស់យាយចឹងហាស?

ខ៖ ចា៎យាយឯងថាព្រមចឹងទៅព្រម។

ក៖ បាទយាយចឹងសំរាប់ខ្ញុំជាអ្នកសម្ភាសយាយខ្ញុំមានឈ្មោះថាជាង ស៊ីអ៊ាវហើយថ្ងៃខែដែរខ្ញុំសម្ភាសយាយគឺនៅថ្ងៃទី២៤ខែ៥ឆ្នាំ២០២០ ហើយការសម្ភាសទាំងអស់ហ្នឹងគឺធ្វើឡើងនៅភូមិគៀនជ្រៃក្នុង ឃុំគៀនជ្រៃ ស្រុកកំពង់សៀម ខេត្តកំពង់ចាមចឹងសំរាប់យាយឈ្មោះពេញរបស់យាយទាំងត្រកូលតាមអត្តសញ្ញាណប័នរឺមួយក៏តាមបញ្ជីជាតិហាស?

ខ៖ ចា៎!

ក៖ ឈ្មោះអីគេយាយ?

ខ៖ ខ្ញុំឈ្មោះណែងមិញដាក់ឈ្មោះសាំយាយស៊ីនហេ៎ចុងក្រោយ។

ក៖ ឈ្មោះយាយហាសឈាង ភានហីយាយ?

ខ៖ ឈាង ភាន។

ក៖ អូ៎បាទយាយចុះមានឈ្មោះហៅក្រៅអត់យាយ?

ខ៖ ក្រៅម៉េច?

ក៖ ចង់និយាយថាមាននរណាធ្លាប់ហៅយាយអីផ្សេងអត់ជៀសពីភានហ្នឹងទេ?

ខ៖ អត់មានផង។

ក៖ អូ៎ចឹងមានឈ្មោះតែមួយហ្នឹងទេណេះយាយណេះ?

ខ៖ ចា៎ឈាង ភានហ្នឹងត្រកូលឪខ្ញុំហ្នឹង!

ក៖ អូ៎បាទយាយចុះអើយាយសព្វថ្ងៃយាយអាយុប៉ុន្មានយាយ?

ខ៖ អាយុហ្នឹងហុកប្រាំមួយ។

ក៖ ហុកសិបប្រាំមួយឆ្នាំណេះយាយ?

ខ៖ ចា៎!

ក៖ ចុះយាយកើតនៅថ្ងៃខែឆ្នាំណាយាយចាំអត់យាយ?

ខ៖ ខ្ញុំអត់ចាំទេ។

ក៖ ឆ្នាំពីរពាន់ប៉ុន្មានក៏យាយអត់ចាំដែរណេះយាយណេះ?

ខ៖ អត់ចាំទាំងអស់។

ក៖ យាយកើតនៅឆ្នាំមួយពាន់ប្រាំបួនរយហាបួន។

ខ៖ មួយពាន់ប្រាំបួនរយហាបួនហោស!

ក៖ ចុះយាយឆ្នាំច័ន្ទគតិជូត ឆ្លូវ ខាល ថោះយាយឆ្នាំអីគេយាយ?

ខ៖ ខ្ញុំអត់ដឹងហ្នឹងហាសបានខ្ញុំមិនចេះហាសម៉េច។

ក៖ យាយភានឯងឆ្នាំអី?

ខ៖ ឆ្នាំ..។

ក៖ ឆ្នាំអីគេអាឆ្នាំជូត ឆ្លូវ ខាល ថោះហាសឆ្នាំ?

ខ៖ ខ្ញុំឆ្នាំមមីហ្នឹងហើយ!

ក៖ អើឆ្នាំមមីអូ៎ឆ្នាំមមីហោសយាយ?

ខ៖ ចា៎!

ក៖ រួចយាយថាយាយអត់ដឹង?

ខ៖ ចា៎ថាចុងអាណាចេះសួរសួរបើគា្នថាអត់ចេះនិយាយហើយ!

ក៖ អូ៎អត់អីទេយាយគ្រាន់តែនិយាយទៀតទៅយាយនិយាយទៀតទៅយាយឆ្លើយតាមអ្វីដែរយាយនឹកឃើញហាសណាស់យាយ?

ខ៖ អើម៉ែអោយមើលតែអាក្របីហ្នឹងតែអង្ករក៏មិនចេះដែរ។

ក៖ ប៉ុន្តែ..?

ខ៖ អោយមើលតែក្របីគោណុងដល់មកជំនាន់អាពតហ្នឹង!

ក៖ ប៉ុន្តែគ្រាន់ថាអានេះយើងមិនចាំបាច់ចេះអក្សរ?

ខ៖ ចា៎!

ក៖ គ្រាន់តែយើងឆ្លើយពីប្រវត្តិរបស់យើងតាំងពីក្មេងអីចឹងហាសណាស់យាយ?

ខ៖ តាំងពីក្មេងមកមើលតែក្របីទេ។

ក៖ អូ៎បាទចុះយាយស្រុកកំណើតដែរយាយកើតម៉ងយាយកើតនៅណាយាយ?

ខ៖ ខ្ញុំស្រុកកំណើតកើតមកកើតខ្ញុំដឹងធំមកឃើញនៅគៀនជ្រៃហ្នឹងតែម៉ង។

ក៖ អូ៎!

ខ៖ ចា៎!

ក៖ ប៉ុន្តែបើកើតនៅណាម្ដាយឪពុកអត់ប្រាប់ទេគ្រាន់ធំមកដឹងថានៅហ្នឹង?

ខ៖ នៅតែហ្នឹងម៉ងព្រោះគាត់អត់ប្រាប់។

ក៖ អូ៎បាទយាយចុះយាយអើយាយមានបងប្អូនបង្កើតចំនួនប៉ុន្មាននាក់យាយ?

ខ៖ ទាំងអស់បងប្អូនប្រាំពីរនាក់។

ក៖ អូ៎យាយកូនទីប៉ុន្មានទៅយាយ?

ខ៖ ខ្ញុំកូនពៅ។

ក៖ អូ៎រួចចុះបងៗរបស់យាយ?

ខ៖ អូ៎ពៅអីងាប់ប្អូនៗងាប់ពីរនាក់បើខ្ញុំហ្នឹងវាបន្ទាប់អស់ពីរងាប់ទៅវានៅខ្ញុំហ្នឹងហាសជំនាន់អាពតហ្នឹងបាត់ពីរនាក់ហើយ!

ក៖ អូ៎!

ខ៖ អាពតយកទៅសំលាប់ចោលណុង។

ក៖ ចឹងយាយក្លាយជាពៅវិញហើយណេះយាយ?

ខ៖ ចា៎ខ្ញុំត្រូវជាពៅវិញ។

ក៖ ប៉ុន្តែយកទៅសំលាប់ចោល​រឺមួយក៏បាត់ខ្លួនម៉ងយាយ?

ខ៖ យកទៅបាត់តែម៉ងហ្នឹង!

ក៖ យើងអត់ដឹងទេណេះយាយណេះ?

ខ៖ អត់ដឹងអត់ដឹងដំណឹងទៅនៅណាផង។

ក៖ ទាល់តែឥឡូវក៏យើងអត់ដឹងនៅណាដែរ?

ខ៖ ដឹងទៅណាបាត់ទៅ។

ក៖ បាទយាយចុះអើយាយគិតថាបងៗរបស់យាយដែរពួកគាត់នៅរស់ហ្នឹងសព្វថ្ងៃសល់ប៉ុន្មាននាក់យាយ?

ខ៖ សព្វថ្ងៃនៅសល់ប្រាំបងប្អូនប្រាំពីរមើលតាហ៊ន យាយសេន បងរីន យាយផេនខ្ញុំហ្នឹងប្រាំនាក់ហ្នឹង!

ក៖ ហើយប្អូនៗពីរនាក់ហ្នឹង?

ខ៖ ចា៎នៅតែពីរនាក់ហ្នឹង!

ក៖ ចុះពីរនាក់ដែរស្លាប់ហ្នឹងឈ្មោះអីគេយាយ?

ខ៖ ឈ្មោះតាហ៊ាន ខឹមមួយ។

ក៖ ប៉ុន្តែស្លាប់ហ្នឹងពួកគាត់ប៉ុណ្ណាហើយយាយ?

ខ៖ ជំនាន់អាពតគេចាប់យកទៅហ្នឹងហាសគេរើសយកទៅហ្នឹង!

ក៖ ប៉ុន្តែគាត់អាយុប៉ុន្មានហើយយាយពេលណុង?

ខ៖ ខ្ញុំក៏ភ្លេចដែរមិនបានចាំអាយុទេ។

ក៖ តែប្រហែលជាម៉្ភៃជាងហីហើយហី?

ខ៖ ទេ។

ក៖ គាត់ត្រើសហើយហេសយាយហេស?

ខ៖ បានដប់ប្រាំមួយដប់ប្រាំពីរដប់ប្រាំបីអីហើយ។

ក៖ អូ៎!

ខ៖ ប្រហែលជាម៉្ភៃអីហើយ!

ក៖ អូ៎បាទ!

ខ៖ អាប្អូនអាពៅហ្នឹងអាខឹមហ្នឹងប្រហែលជាដប់ប្រាំពីរដប់ប្រាំបីប៉ុណ្ណឹងហើយយ៉ាងបាត់ទៅថាស្មានប៉ុណ្ណឹងចុះ។

ក៖ បាទយាយចុះអើបងៗរបស់យាយដែរនៅរស់ហ្នឹងគាត់សព្វថ្ងៃបងធំអីគាត់នៅណាយាយ?

ខ៖ គាត់នៅខាងកើតនៅផ្ទះមុខហោស!

ក៖ គាត់ធ្វើអីទៅយាយ?

ខ៖ គាត់មានធ្វើអីពីរនាក់យាយហើយហ្នឹងតាគាត់មានកូនមួយកូននៅខាងស្រែអីណោះ។

ក៖ អូ៎គាត់មានកូនតែមួយទេហោសយាយ?

ខ៖ ចា៎មានតែមួយទេ។

ក៖ តែគាត់មានចៅមានអីទៀតហី?

ខ៖ បានកូនមួយហ្នឹងដឹងចៅគាត់បានប៉ុន្មានបានមួយហ្នឹងពីរហើយមិនដឹងអីមិនដឹងខ្ញុំមិនបាននេះណុងវាអត់សូវមកដែរ។

ក៖ អូ៎បាទយាយរួចចុះបងទីពីរយាយនៅណា?

ខ៖ យាយសេនហោសយាយសេនគាត់ណុងផ្ទះគាត់ណុងផ្ទះសម្ភាសម្សិលមិញហ្នឹង!

ក៖ អូ៎!

ខ៖ ផ្ទះលក់ត្រីហោស!

ក៖ អូ៎ហ្នឹងបងរបស់យាយ?

ខ៖ ចា៎ណុងបងទីពីរ។

ក៖ បាទ!

ខ៖ អាមួយទៀតតារ៉េន តារ៉េនរួចបានកាផេន កាផេនរួចបានខ្ញុំហ្នឹង!

ក៖ អូ៎បាទយាយចុះយាយធ្លាប់មានអនុស្សាវរីយ៍អីជាមួយបងៗរបស់យាយកាលនៅក្មេងអត់យាយធ្លាប់ធ្វើអីគេខ្លះអត់យាយដូចជាធ្វើស្រែ ច្រូតស្រូវអីជាមួយពួកគាត់?

ខ៖ ចា៎ធ្វើស្រែច្រូតស្រូវហ្នឹងគ្មានធ្វើអីទេធ្វើអាហ្នឹង!

ក៖ អូ៎បាទយាយចុះយាយគិតថាឪពុករបស់យាយឈ្មោះអីគេយាយ?

ខ៖ ឈ្មោះឪខ្ញុំម៉ងឈ្មោះឈាង។

ក៖ ប៉ុន្តែត្រកូលគាត់អីគេ?

ខ៖ ត្រកូលកត់តាមមិញហ្នឹង!

ក៖ អូ៎សំឈាងហ្នឹងហោស?

ខ៖ ចា៎!

ក៖ រួចចុះម្ដាយឈ្មោះអីគេយាយ?

ខ៖ ម្ដាយឈ្មោះម៉ែខ្ញុំឈ្មោះច្រីបហ្នឹងយាយច្រីប។

ក៖ ប៉ុន្តែត្រកូលគាត់មិញ?

ខ៖ ត្រកូលមិញឈ្មោះ..។

ក៖ ពៅ?

ខ៖ តាពៅ។

ក៖ ពៅច្រីបណេះយាយណេះ?

ខ៖ ចា៎!

ក៖ ចុះអើឪពុករបស់យាយកាលគាត់នៅរស់គាត់ស្លាប់ហីយាយហេស?

ខ៖ គាត់ស្លាប់។

ក៖ កាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅយាយ?

ខ៖ ចិញ្ចឹមកូនចៅហ្នឹងរាយសន្ទូច។

ក៖ រាយតាមព្រែកហ្នឹងហោសយាយ?

ខ៖ រាយតាមបឹងហ្នឹង!

ក៖ អូ៎!

ខ៖ ខ្មោចបន្លាចអីណាគាត់ទៅដេកទីណុងគាត់អត់ចេះខ្លាចគេឪពុកខ្ញុំពីដើម។

ក៖ ចឹងហោសយាយ?

ខ៖ ចា៎ដើមឈើធំណុងខ្មោចលងរាល់ម៉ែហើយទីនេះ។

ក៖ បាទយាយ!

ខ៖ រួចថាខ្មោចលងទីណាគេឡើងទៅដេកទីណុងហើយគាត់អត់ចេះខ្លាច។

ក៖ រួចគេទាំងអស់គា្នគេខ្លាច?

ខ៖ គេអ្នកខ្លាចគេខ្លាចទៅគាត់ណុងគាត់អត់ខ្លាចខ្មោចទីណាគាត់ទៅដេកទីណុង។

ក៖ អូ៎បាទ!

ខ៖ ដាក់ទៅចងសន្ទូចទៅរាយសន្ទូចយកមកចិញ្ចឹមកូន។

ក៖ បាទយាយរួចចុះយាយគិតថាម្ដាយយាយវិញគាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅយាយ?

ខ៖ ខ្ញុំវាភ្លេចដែរណុងហាសវានៅតូចៗដែរខ្ញុំ។

ក៖ អូ៎!

ខ៖ មើលក្របីធ្លាក់អណ្ដូង។

ក៖ អើ..!

ខ៖ ធ្លាក់អណ្ដូងខ្ញុំថាងាប់ហើយហើយហ្នឹងបានយាយតូចណុងគាត់ដាក់ខ្សែមកខ្សែយោងទឹកហ្នឹងទំលាក់ទៅតោងទាញប៉ោតឡើងមកមើលក្របីធ្លាក់អណ្ដូងទៀតណុងហាសអណ្ដូងហាសអណ្ដូងស្រុកស្រែដឹងហើយ!

ក៖ ជ្រៅហោសយាយ?

ខ៖ ហីជ្រៅធ្លាក់ទៅក្នុងទឹកក្រាំណុងប៉ុនមិនដឹងម៉េចវាអត់ងាប់នៅរស់វិញទៅ។

ក៖ អូ៎គេឃើញហោស?

ខ៖ ឃើញបងខ្ញុំកាផេនណុងវាច្រានខ្ញុំទំលាក់អណ្ដូងណុងហាស!

ក៖ អូ៎កើតអីយាយ?

ខ៖ កាលណុងនៅក្មេងៗមើលក្របីប៉ុនៗណា។

ក៖ ឈ្លោះគា្នមែន?

ខ៖ វាអត់ដឹងម៉េចវាទេធ្លាក់អើអណ្ដូងស្រុកស្រែវាអត់មានខ្នោះទេរាបហ្នឹង!

ក៖ បាទយាយដល់ពេលចឹងទៅគេជួយយាយវិញទៅ?

ខ៖ ជួយឡើងមកអូ៎លង់ទឹកច្រើនដងជាមួយតាកឺអោបក្របីក្នុងទឹកណែងតោងលើខ្នងក្របីខ្មោចចាប់ទាញជើងជើងកបហាសទាញហាសធ្ងន់ យើងចេះហែលប៉ុណ្ណាក៏ហែលមិនរួចដែរជើងកប។

ក៖ ចឹងហោសយាយ?

ខ៖ ហឹ្នងហើយចេះហែលម៉េចក៏ដោយគេហៅខ្មោចទឹកមកតោងយើងហ្នឹងថាវាធ្ងន់ខ្លួនម៉ង។

ក៖ អូ៎!

ខ៖ ហែលសន្ទះស្លាបម៉េចហែលធ្វើថ្លុងៗចឹងអើវារុញដើមចេកទៅអើដើមចេកចិញ្ចឹមជ្រូកនៅស្រុកស្រែណោះ។

ក៖ បាទយាយ!

ខ៖ ហាន់ដើមចេកតោងដើមចេកទាញដើមចេកមកចេះមកក្របីផ្អើលហាសខ្មោចទាញជើងណុងហាស!

ក៖ បាទយាយ!

ខ៖ ក្របីដេកទឹកណុងហាស!

ក៖ ប៉ុន្តែយើងដឹងអត់យាយ?

ខ៖ ថីដឹងដឹងថាស្រើបៗយកមកតែម៉ងហ្នឹងធ្ងន់ខ្លួនម៉ងជិះលើខ្នងក្របីហ្នឹងហាសដេកលេងហែលចឹងអើគេហៅខ្មោចទឹកៗហ្នឹង!

ក៖ អូ៎!

ខ៖ អាហ្នឹងធ្ងន់ខ្លួនម៉ងក្មួយអើយហែលមិនរួចទេ។

ក៖ បាទយាយ!

ខ៖ ខ្ញុំលង់ទឹកអាហ្នឹងអោយមើលក្របីខែទឹកឡើងហាសយកក្របីមកអោយដេកទឹក។

ក៖ អូ៎បាទយាយចឹងខ្លាចហាសណេះយាយ?

ខ៖ ចាំដល់ចាំតែប៉ុណ្ណឹងនៅអាយុប៉ុន្មានអីប៉ុន្មានទេប៉ុន្តែដឹងថាប៉ុណ្ណឹងទៅម៉ែអោយទៅមើលតែក្របីហើយគ្មានអីស៊ីទេក្មួយអើយស៊ីតែប្រហុកយំមកមើលក្របីយំឡើងលើចុងគរយំម៉ែទៅទិញអីស៊ីយកមកអោយស៊ីទៅក្រមានអីមានតែប៉ុណ្ណឹងប្រហុកអំបិលប្រហុកអំបិលស្រុកស្រែ។

ក៖ បាទយាយបាទ!

ខ៖ កាលណុងខ្ញុំនៅស្រែនៅតូចៗម៉ែនៅណុងធ្វើស្រែធ្វើអីណុងហាស!

ក៖ បាទយាយ!

ខ៖ ទៅខ្ទមស្រែហ្នឹងអើពីដើមមានអីមានខ្យង់ក្ដាមហ្នឹងមានស្អីទេមកកើតជំនាន់ឪដឹងក្ដីហើយអាយុប្រហែលជាដប់ឆ្នាំមិនដឹងជាងដប់មិនដឹងគាត់រាយសន្ទូចទៅហោសអើអាណុងពេលគាត់ងាប់ទៅពុលថ្នាំដឹងថ្នាំអី។

ក៖ អូ៎!

ខ៖ គាត់រាយសន្ទូចហ្នឹងរាយធុងឡើងទៅលាងជើងហ្នឹងបាត់មាត់ទៅតែម៉ង។

ក៖ បាទយាយ!

ខ៖ បានទៅក៏គាត់ខូចទៅងាប់ទៅងាប់ចោលទៅតូចៗម៉ែចិញ្ចឹមកូនតូចៗទៅគាត់នៅម្នាក់ឯង។

ក៖ អូ៎បាទយាយចុះយាយគិតថាយាយធ្លាប់មានប្រវត្តិអនុស្សាវរីយ៍អីជាមួយម្ដាយទេយាយលក្ខណៈថាទៅស្រែទៅធ្វើអីចំការជាមួយគាត់ហាស?

ខ៖ អើមានទៅជាមួយគាត់ណុងទៅដកស្ទូងទៅជួយដកសំណាបដកអីមើលក្របីមើលអីតែប៉ុណ្ណឹងខ្ញុំគ្មានធ្វើអីទេ។

ក៖ អូ៎បាទប៉ុន្តែម្ដាយឪពុកយាយស្លូតៗតើហីយាយហេស?

ខ៖ គាត់ស្លូតៗទេ។

ក៖ អូ៎!

ខ៖ គាត់មិនកាចទេម៉ែខ្ញុំ។

ក៖ ចុះឪពុករបស់យាយគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?
ខ៖ គាត់អត់ប្រាប់អីផងឪខ្ញុំខូចចោលទៅខ្ញុំនៅតូចៗដែរ។

ក៖ អូ៎កាលគាត់ស្លាប់ហ្នឹងយាយនៅតូចៗដែរហោសយាយហោស?

ខ៖ ចា៎នៅតូចៗ។

ក៖ អូ៎រួចចុះម្ដាយយាយគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ ម៉ែខ្ញុំហោស?

ក៖ បាទយាយ!

ខ៖ គាត់ម៉េចទៀត?

ក៖ គាត់ដែរប្រាប់ពីប្រវត្តិកាលគាត់នៅក្មេងទៅយាយអត់?

ខ៖ គាត់អត់មានប្រាប់អីទេនៅពីក្មេងគាត់អើដល់ខ្ញុំធំទៅដើរស៊ីឈ្នួលគេទៅ។

ក៖ អូ៎បាទ!

ខ៖ ដល់ធំទៅបានមើលក្របីទៅគាត់អោយដើរស៊ីឈ្នួលគេកាចថ្នាំកាចហ្នឹងអីអោយគេទៅខ្ញុំធ្វើតែចឹង។

ក៖ បាទយាយបាទចុះអើយាយតាខាងឪពុកយាយស្គាល់ឈ្មោះគាត់អត់យាយ?

ខ៖ ចា៎!

ក៖ យាយតាខាងឪពុកហាស?

ខ៖ ខាងឪពុកខ្ញុំហ្នឹងថាឪឈាងយាយច្រីបហ្នឹងហើយតាស៊ឹមយាយស៊ីនហ្នឹងហើយតាពៅយាយបិតហ្នឹងហ្នឹងត្រូវទេ?

ក៖ តាសំយាយស៊ីនហី?

ខ៖ ចា៎!

ក៖ ហ្នឹងខាងឪពុកដល់ពេលខាងម្ដាយយាយតាខាងម្ដាយតាពៅយាយបិតណេះយាយ?

ខ៖ ចា៎!

ក៖ អូ៎ប៉ុន្តែគាត់អ្នកស្រុកកំពង់ចាមហ្នឹងតើហីយាយហេស?

ខ៖ អើខ្ញុំកើតមកឃើញគាត់នៅហ្នឹងដែរគាត់កើតមិនទាន់ផងឪអើដែងជីតាខ្ញុំហ្នឹងហោសគាត់ងាប់តាំងខ្ញុំនៅតូចៗហោសប៉ុនលឺម៉ែនិយាយប្រាប់ថាចឹងអើគេឆេងម៉េងឆេងអីហ្នឹងផ្នូរគាត់ហ្នឹង!

ក៖ បាទយាយ!

ខ៖ ខ្ញុំកើតមិនទាន់ដែរ។

ក៖ អូ៎!

ខ៖ រួចយាយខ្ញុំមិនដែរឃើញសោះបើតសំណុងដែរឃើញ។

ក៖ បាទយាយបាទប៉ុន្តែយាយគិតថាដូចជាយាយមកនៅហ្នឹងយូរនៅយាយមកនៅហ្នឹងតាំងពីក្មេងម៉ងហោសយាយ?

ខ៖ នៅតាំងស្គាល់នៅតាំងពីយូរហើយតាំងពីភ្លើងឆេះផ្ទះគាត់យកប្ដីក្រោយទៀតឈ្មោះតាហ៊ុយ។

ក៖ អូ៎!

ខ៖ គាត់យកប្ដីក្រោយខ្ញុំនៅជាមួយគាត់ណុង។

ក៖ បាទយាយ!

ខ៖ ចា៎ទៅភ្លើងគេដុតភ្លើងព្រៃមកក៏ឆេះខ្ទីចឆេះផ្ទះហ្នឹងវាប៉ើងអាសំបុកកណ្ដុរមកហោសឆេះអស់។

ក៖ ត្រូវផ្ទះយើងទៅ?

ខ៖ ឆេះផ្ទះខ្លួនឯងហ្នឹងផ្ទះឆេះផ្ទះម៉ែឪខ្ញុំហ្នឹង!

ក៖ អូ៎!

ខ៖ ឆេះអស់ទៅគេអោយអំណោយគេជួយអង្ករជួយអីចឹងគេអាណិតគេអោយចឹង។

ក៖ យូរ..?

ខ៖ ឆេះអស់។

ក៖ យូរហាសណេះយាយណេះ?

ខ៖ យូរហើយដឹងតាំងពីនៅក្មេងឥឡូវដល់ហុកប៉ុន្មានទៅហើយ!

ក៖ អូ៎កាលណុងនៅណាយាយនៅហ្នឹងដែរមែន?

ខ៖ នៅដើមអំពិលហោស!

ក៖ បាទយាយចុះយាយគិតថាអើយាយមានកូនចៅណាដែរទៅនៅណាឆ្ងាយពីខេត្តកំពង់ចាមអត់យាយ?

ខ៖ ខ្ញុំហ្នឹង?

ក៖ យាយមាននៅភ្នំពេញនៅអីមានអត់?

ខ៖ កូនខ្ញុំហ្នឹងហោស?

ក៖ បាទ!

ក៖ ឥឡូវកូនទៅការនៅកំពង់ចាមមានអូ៎ភ្នំពេញមានតើឈ្មោះវាសាន្តធ្វើការអីរដ្ឋគេកំពង់ចាមហ្នឹងអូ៎ភ្នំពេញហ្នឹង!

ក៖ បាទយាយប៉ុន្តែអើ..?

ខ៖ ឥឡូវហ្នឹងគ្មានបានប្រាក់ខែអីទេគេផ្អើលចឹងទៅក៏គ្នាគ្មានបានធ្វើអីទេ។

ក៖ ចឹងមកវិញទៅ?

ខ៖ ដើរនៅស៊ីឈ្នួលគេណុងហាសធ្វើការទៅណុងប៉ុនមិនដឹងធ្វើការអី។

ក៖ អូ៎!

ខ៖ ធ្វើមួយថ្ងៃឈប់បួនប្រាំថ្ងៃពីរថ្ងៃបីថ្ងៃអីឈប់ទៅគេមិនទាន់នេះវិញដឹងគេថ្ងៃណាគេចូលធ្វើ។

ក៖ បាទយាយបាទ!

ខ៖ ពីរនាក់តូចណុងមួយហើយហ្នឹងមីនេះប៉ុន្តែហ្នឹងមកផ្ទះហើយគេខាងអាសាន្តណុងគេនៅផ្ទះធ្វើការសំណង់អីចឹងគេធ្វើការអីទេវាមិនដឹងដែរណាស់។

ក៖ បាទយាយ!

ខ៖ ខ្ញុំនៅតែផ្ទះទេកូនធ្វើការគ្រាន់ចិញ្ចឹមពោះខ្លួនវាខ្ញុំដូចថាគ្មានអីចិញ្ចឹមកូនទេគ្មានសមត្ថភាពអីចិញ្ចឹមវាវារកខ្លួនវាចាយខ្លួនវា។

ក៖ បាទយាយចុះយាយគិតថាចឹងអើយាយប្ដីរបស់យាយឈ្មោះអីគេយាយ?

ខ៖ ប្ដីខ្ញុំហោស?

ក៖ បាទយាយ!

ខ៖ ឈ្មោះគា។

ក៖ អូ៎ចុះគាត់ស្លាប់រឺមួយក៏រស់យាយ?

ខ៖​គាត់ឈឺ។

ក៖ ឥឡូវគាត់ឈឺហោស?

ខ៖ គាត់ឈឺរលាកថ្លើមអីមិនដឹងអីមិនដឹងចាញ់តាមិនដឹងគាត់ទៅតាមកូនតាមកូនគាត់អាផល្លានៅអីណាទេរួចចាញ់គេថាចាញ់តាចាញ់អីកាលណុងខ្ញុំឈ្លោះគា្នលែងគា្នគាត់ទៅៗកូនគាត់ហាសណាស់។

ក៖ អូ៎!

ខ៖ រួចខ្ញុំនៅចិញ្ចឹមកូនខ្ញុំតូចៗបីបួននាក់ហ្នឹង!

ក៖ ចែកកូនគា្នហោសយាយ?

ខ៖ ចា៎គាត់ទៅទៅយកតែកូនមួយទៅទេទៅតែអាសៀងទេអាសៀងហ្នឹងទៅដឹកដៃប្ដីណុងខ្វាក់ទេប្ដីណុងខ្វាក់ភ្នែក។

ក៖ បាទយាយរួចចុះអើចឹងសំរាប់យាយមានកូនប៉ុន្មាននាក់ទៅយាយ?

ខ៖ សព្វថ្ងៃហ្នឹងកូនទាំងអស់វាប្រាំមួយនាក់។

ក៖ អូ៎ប៉ុន្តែនៅពេលដែរយាយបែកគា្នជាមួយតាហ្នឹងយាយយកមកបានប៉ុន្មាននាក់?

ខ៖ ខ្ញុំយកមកអើអាយើងនៅជាមួយសព្វថ្ងៃទាំងអស់គ្នាម៉ងរឺក៏និយាយ..។

ក៖ ចង់និយាយថាកូនប្រាំមួយនាក់ហ្នឹងយាយចិញ្ចឹមទាំងអស់រឺមួយក៏ទៅតាមតាខ្លះ?

ខ៖ ទៅតាមតាណុងតែមួយទេ។

ក៖ អូ៎ក្រៅពីហ្នឹងប្រាំហោសយាយ?

ខ៖ ចា៎!

ក៖ អូ៎!

ខ៖ ប៉ុន្តែឥឡូវគេមានប្ដីប្រពន្ធអស់ហើយនៅតែពីរទេ។

ក៖ បាទយាយចុះអើកូនៗរបស់យាយប្រាំមួយនាក់ហ្នឹងគាត់ឈ្មោះអីខ្លះយាយ?

ខ៖ ឈ្មោះអាហ៊ាង ឈ្មោះមីធី ឈ្មោះអាសៀង អាសៀងហើយបានមីជូ មីជូមកមីតូច អាសាន្តហេ៎អាសាន្តហើយបានមីតូចមីតូចពៅ។

ក៖ បាទយាយបាទ!

ខ៖ ឥឡូវកូនគេម៉្ភៃឆ្នាំគាត់ងាប់គិតទៅជាងម៉្ភៃហើយម៉្ភៃឆ្នាំជាងហើយ!

ក៖ បាទយាយចុះយាយគិតថាចឹងសំរាប់ដូចជាអើកូនៗរបស់យាយសព្វថ្ងៃហ្នឹងគាត់នៅជាមួយយាយជុំគា្នរឺមួយក៏គាត់បែកផ្ទះបែក..?

ខ៖ សព្វថ្ងៃវានៅក្នុងបន្ទុកណុងវាមើលមីជូនៅតែបីនាក់ទេ អាសាន្តសល់ប៉ុន្មានគេមានប្ដីប្រពន្ធគេបែកអស់ហើយ!

ក៖ បាទយាយប៉ុន្តែអើ..?

ខ៖ នៅក្នុងបន្ទុកណុងគេមានប្ដីប្រពន្ធហើយនៅលីវពីរ។

ក៖ ប៉ុន្តែអើកូនយាយមានក្រុមគ្រួសារប៉ុន្មាននាក់ហើយយាយ?

ខ៖ ចា៎!

ក៖ ក្រុមកូនយាយមានរៀបការបានប៉ុន្មាននាក់ហើយ?

ខ៖ បានប៉ុន្មានអាសៀងមួយ អាហ៊ាង មីធីអាសៀង មីជូបានបួនហេស?

ក៖ បានបួនចឹងនៅម្នាក់ទៀតហោសយាយ?

ខ៖ អើជួយរាប់មើលប្រាំមួយនាក់។

ក៖ ប្រាំមួយនាក់ប៉ុន្តែទៅជាមួយតាមួយហី?

ខ៖ ទៅជាមួយតាអត់រាប់ទេហោស?

ក៖ អូ៎អត់ទេទៅជាមួយតាបើតា…?

ខ៖ តាណុងអាហ្នឹងវាដល់ឪវាងាប់ទៅវាមានប្រពន្ធទៅនៅប៉ោយប៉ែត្រហោស!

ក៖ អូ៎!

ខ៖ ចា៎!

ក៖ អូ៎ចឹងមានន័យថាប្ដីរបស់យាយហ្នឹងពេលលែងលះពីគ្នាហើយឥឡូវស្លាប់បាត់ហើយ?

ខ៖ ចា៎!

ក៖ ប៉ុន្តែកូនយាយហ្នឹងទៅនៅប៉ោយប៉ែត្រ?

ខ៖ ដល់វាមានប្រពន្ធទៅនៅប៉ោយប៉ែត្រវាត្រលប់មកនៅជាមួយខ្ញុំដល់វានេះទៅវាទៅប៉ោយប៉ែត្រទៅរកស៊ីណុង។

ក៖ អូ៎ទៅជាមួយប្រពន្ធកូនគាត់ណុងហាសណេះយាយ?

ខ៖ ចា៎ប៉ុនខ្ញុំនេះមិនហ៊ាននៅប៉ោយប៉ែត្រទេបានរកអីរត់ម៉ូតូឌុបអី។

ក៖ អូ៎បាទយាយចុះកូនយាយនៅណេះ?

ខ៖ នៅហ្នឹងអើដល់ធ្វើការណុងដល់ពេលគេហៅស្អីចរនាហ្នឹងទៅគេផ្អាកហ្នឹងមិនទាន់បានទៅធ្វើទេពីរនាក់ហ្នឹងមួយមួយលក់ត្រីមីមានប្ដីលក់ត្រី។

ក៖ អូ៎បាទយាយរួចចុះអើតែគាត់នៅជាមួយ?

ខ៖ ចា៎!

ក៖ គាត់នៅជាមួយយាយ?

ខ៖ ខ្ញុំនៅជាមួយមីប្អូន។

ក៖ បងស្រីហ្នឹងគាត់លក់ត្រីឥឡូវហ្នឹងនៅជាមួយយាយរាល់ថ្ងៃហ្នឹង?

ខ៖ ហ្នឹងហើយនៅជាមួយគា្នហ្នឹងផ្ទះខ្ញុំហ្នឹង!

ក៖ អូ៎!

ខ៖ ណុងប្អូនមានប្ដីគេបែកធ្វើរោងខ្ទមតូចណុង។

ក៖ អូ៎!

ខ៖ មីធីមីបង។

ក៖ បាទយាយបាទចុះយាយគិតថាចឹងសំរាប់ដូចជាកូនចៅរបស់យាយរៀងធូរធារហើយណេះយាយឥឡូវណេះ?

ខ៖ គ្មានធូរធារទេសុទ្ធតែក្រទេ។

ក៖ ពិបាកដែរយាយហោស?

ខ៖ ពិបាក។

ក៖ ចឹងយាយយាយមកនៅជាមួយកូនណេះយាយណេះ?

ខ៖ ខ្ញុំនៅជាមួយកូន។

ក៖ បាទយាយចុះយាយគិតថាប៉ុន្តែយាយលែងគា្នជាមួយតាយូរនៅយាយ?

ខ៖ ចា៎!

ក៖ យាយដូចជាបែកគា្នជាមួយតាយូរនៅ?

ខ៖ បែកយូរហើយបែកហ្នឹងបានគាត់ទៅកូនគាត់ហ្នឹងឈឺងាប់ហ្នឹង!

ក៖ ប៉ុន្មានឆ្នាំហើយយាយ?

ខ៖ ហេ៎ជាងម៉្ភៃឆ្នាំហើយហេស!

ក៖ អូ៎យូរហើយហោសយាយ?

ខ៖ ចា៎!

ក៖ ចុះយាយគិតថាដូចជាចឹងយាយការអស់រយះពេលប៉ុន្មានឆ្នាំហើយយាយ?

ខ៖ ការជំនាន់អាលែងដាច់អាពតហ្នឹងប៉ែត្រពីរហេសការមួយជំនាន់ណុងប៉ែត្រពីរហើយ!

ក៖ ឆ្នាំប៉ែត្រពីរហោសយាយ?

ខ៖ ចា៎!

ក៖ ប៉ែត្រពីរទាល់ឥឡូវវា..?

ខ៖ ប៉ុន្មាន?

ក៖ សាមសិបប្រាំបីឆ្នាំ?

ខ៖ ចា៎សាមសិបប្រាំបីខ្ញុំមិនដឹងទេដឹងប៉ុណ្ណឹង!

ក៖ អូ៎ប៉ុន្តែកូនបងរបស់យាយអាយុប៉ុន្មានហើយយាយ?

ខ៖ អូ៎កូនអាហ៊ាងអាយុជាងសែហើយអាណុងកូនប្ដីមុនហោស!

ក៖ អូ៎!

ខ៖ ពីរនាក់។

ក៖ ចឹងមានន័យថាយាយមានប្ដីពីរនាក់ហោស?

ខ៖ ចា៎ខ្ញុំយកប្ដីក្រោយណុងបានកូនប៉ុនខាងនេះរាប់សរុបតែម៉ងទៅ។

ក៖ អូ៎!

ខ៖ ចា៎!

ក៖ បាទយាយចុះយាយមានចៅប៉ុន្មាននាក់ហើយយាយឥឡូវ?

ខ៖ អើចៅមានពីរបីមានបួនមានប្រាំមានប្រាំមួយនាក់ប្រាំពីរនាក់ទាំងអស់ទាំងតូចមួយទៀតកាលណុងយាយតាមចៅទាំងអស់ទេណាស់។

ក៖ បាទយាយបាទ!

ខ៖ មានប្រាំពីរនាក់ហើយ!

ក៖ អូ៎ច្រើនហាសណេះយាយណេះ?

ខ៖ ចា៎!

ក៖ បាទយាយចុះយាយនៅពេលដែរចៅយាយនៅពេលដែរយាយរៀបអាពាហ៍ពិពាហ៍ជាមួយតាហ្នឹង ចិត្តយាយចង់រៀបដោយខ្លួនឯងរឺមួយក៏ឪពុកម្ដាយយាយអ្នករៀបចំអោយយាយពេលណុង?

ខ៖ គាត់រៀបការត្រឹមត្រូវ។

ក៖ ប៉ុន្តែឪពុកម្ដាយជាអ្នករៀបចំអោយយើងមិនមែន..?

ខ៖ ចា៎!

ក៖ យាយចិត្តចង់រៀបដោយខ្លួនឯងណាហីយាយ?

ខ៖ ទេគេមកដណ្ដឹងត្រឹមត្រូវការត្រឹមត្រូវមួយជំនាន់ហ្នឹងចងដប់ប្រាំរៀលមួយពាន់ប្រាំរយពីរពាន់ហ្នឹងច្រើនហើយមួយជំនាន់ដាច់អាពតហ្នឹង!

ក៖ បាទយាយបាទ!

ខ៖ មាសមួយជីតែបីរយណុងចា៎ចឹងអូ៎ចឹងហើយបីរយ។

ក៖ បាទយាយ!

ខ៖ ឥឡូវហៅបីម៉ឺនចេះហេសឥឡូវមួយម៉ឺន។

ក៖ បាទយាយចុះយាយគិតថាចឹងអើកាលយាយការហ្នឹងមានថ្លៃទឹកដោះអត់យាយថ្លៃបណ្ណាការហាស?

ខ៖ គេបង្គាប់ដឹងបង្គាប់ប៉ុន្មានម៉ែខ្ញុំជាអ្នកបង្គាប់ណុងខ្ញុំក៏ភ្លេចដែរយូរ។

ក៖ អូ៎!

ខ៖ មានចាំបង្គាប់អី។

ក៖ បាទយាយ!

ខ៖ ប៉ុន្តែគាត់មកដណ្ដឹងណុងម៉ែខ្ញុំនៅរស់ទេ។

ក៖ ចុះ..?

ខ៖ ផ្ទះខ្ញុំក៏នៅដែរកាលណុងអ្នកម៉ែខ្ញុំក៏យកប្ដីក្រោយដែរ។

ក៖ បាទយាយចុះយាយគិតថាអើកាលយាយចាប់ដៃជាមួយតាដំបូងហ្នឹងយាយរកស៊ីអីទៅយាយហើយយាយមានការលំបាកអីទៅ?

ខ៖ ចាប់ដៃជាមួយតាធ្វើអីទេធ្វើតែស្រែហ្នឹងប្រាំងប៉ុណ្ណឹងក្មួយអើយគ្មានធ្វើអីទេ។

ក៖ អូ៎ចុះយើងមានការលំបាកអីខ្លះទៅយាយ?

ខ៖ អើវាពិបាកជាន់ទឹកដាក់ទឹកដាក់អីហ្នឹងហាស!

ក៖ អូ៎!

ខ៖ ស្ទូងរួចជាន់ទឹកដាក់បានទឹកទាល់តែស្រូវទុំហោសបានឈប់ហាសទាល់ស្រូវហ្នឹងក្រហមបានឈប់ដាក់ទឹកអើវាទុំច្រូតហើយប៉ុណ្ណឹងហើយដាំពោតទៅហើយក៏គាត់ដើរទៅស៊ីឈ្នួលគេហាន់ថ្នាំហាន់អីចឹងហាស!

ក៖ បាទយាយ!

ខ៖ មែនតែប៉ុណ្ណឹងទេក្មួយគ្មានរកអី។

ក៖ អូ៎!

ខ៖ យើងក្រគ្មានរកអីមានដើរមិនទាន់គ្មានទៅរកអីទេ។

ក៖ អូ៎បាទយាយចុះយាយគិតថាចឹងដូចជាហ្នឹងការលំបាករបស់យាយជាមួយតាហាសណេះយាយណេះ?

ខ៖ ចា៎!

ក៖ បាទយាយចុះយាយគិតថាយាយធ្លាប់បានរៀនពីមុនទេយាយ?

ខ៖ ចា៎!

ក៖ យាយធ្លាប់បានរៀនខ្មែរពីមុនអត់កាលណុង?

ខ៖ រៀនសាលារដ្ឋហោស?

ក៖ បាទកាលនៅតូចៗហាសយាយ?

ខ៖ មានអីរៀនតូចៗហ្នឹងខ្ញុំថាអត់បានរៀនទេខ្ញុំហ្នឹងហោសអោយមើលក្របីពីតូចហ្នឹងហាសបានខ្ញុំអត់ចេះអក្សរហ្នឹងហាស!

ក៖ អូ៎!

ខ៖ ចា៎!

ក៖ បាទយាយចុះចឹងភាសាបារាំងអីក៏យាយអត់បានរៀនដែរណេះយាយណេះ?

ខ៖ អត់ចេះទេភាល់ខ្ញុំមានកូនអោយកូនរៀនកុំអោយល្ងង់ដូចខ្ញុំតែកូនរៀនទៅគេចេះអក្សរចេះអីទៅខ្ញុំអោយរៀន។

ក៖ អូ៎បាទយាយ!

ខ៖ អត់ពីប្ដីទៅរកស៊ីចិញ្ចឹមកូនទៅលក់ត្រីលក់អីចឹងទៅធ្វើប្រាំងផងលក់ត្រីលក់អីទៅបានលុយអោយកូនទៅរៀនចឹងទៅបានរកការងារអីធ្វើទៅធ្វើការហ្នឹងគេភ្នំពេញទៅបានអាសាន្តវាចេះអក្សរក្រែលដែរកាលពីតូចបានចេះអក្សរ។

ក៖ បាទយាយបាទចុះយាយគិតថាចឹងដូចជាអើយាយធ្លាប់មានមិត្តភក្តិដែរស្និទ្ធិស្នាលកាលនៅតូចៗហាសធ្លាប់មានទេយាយ?

ខ៖ ខ្ញុំគ្មានទេមិត្តភក្តិអីមានតែក្មេងៗមើលក្របីមើលគោហ្នឹងតែប៉ុណ្ណឹង!

ក៖ អូ៎មិត្តភក្តិលក្ខណៈទៅមើលក្របីមើលគោជាមួយគា្នណេះយាយណេះ?

ខ៖ ចា៎ទៅនាំគា្នហៅគា្នទៅផ្ទះហ្នឹងមានក្របីផ្ទះនេះមានគោមានអីទៅនាំគា្នដេញក្របីដេញគោទៅមើលវាលប្រាំងទៅជ្រកក្រោមម្លប់ប្រាំងហ្នឹងទៅពីដើមវាសំបូរប្រាំងច្រើនហាសឥឡូវគេកាប់វាលអស់ហើយ!

ក៖ អូ៎បាទយាយចុះយាយគិតថាចឹងដូចជាស្រែចំការយាយធ្លាប់ធ្វើណេះយាយណេះ?

ខ៖ ចា៎!

ក៖ ប៉ុន្តែភាគច្រើននៅស្រែយាយធ្វើអីគេយាយច្រូតកាត់?

ខ៖ ធ្វើរួចគេច្រូតច្រូតរួចគេចងចងរួចគេពូតពូតរួចគេដឹកយកមកផ្ទះបានបោកពីដើមគេបោកហាសគេវ៉ៃចេះៗ។

ក៖ បាទអត់ដូចឥឡូវទេណេះយាយ?

ខ៖ ឥឡូវគេដាក់ម៉ាស៊ីន។

ក៖ គេមានម៉ាស៊ីន?

ខ៖ ចា៎ឥឡូវម៉ាស៊ីនពីដើមគេបែងតែជញ្ជីងផងស្រូវគេបែនជើងទៅមានតែប៉ុណ្ណឹងក្មួយ។

ក៖ អូ៎បាទយាយចុះចឹងយាយគិតថាចំការយាយធ្លាប់ធ្វើអត់យាយ?

ខ៖ ចំការមានធ្វើអីមានតែដាំពោតហ្នឹងមានតែទួលដាំពោតដាំសណ្ដែកតិចតួចហ្នឹងអាទួលស្រែហ្នឹងកាប់ព្រៃស្ទូងរួចកាប់ព្រៃហ្នឹងដាំសណ្ដែកដាំអីបានសណ្ដែកបែកអី។

ក៖ អូ៎បាទយាយ!

ខ៖ ប៉ុនដាំវាមិនបានច្រើនទេម៉ាប៉ាវពីរប៉ាវប៉ុណ្ណឹងគ្រាន់លក់ទៅទិញម្ហូបគេអីហូបហ្នឹងទៅស្រុកស្រែមានអី។

ក៖ បាទយាយបាទចុះយាយគិតថាចឹងដូចជាអើលក់ដូរយាយធ្លាប់លក់ដូរទេយាយ?

ខ៖ លក់ដូរខ្ញុំថាអត់ពីប្ដីទៅធ្វើប្រាំងធ្វើស្រែផងហ្នឹងលក់ត្រីលក់អីចិញ្ចឹមកូនហ្នឹង!

ក៖ បាទយាយ!

ខ៖ កូនវានៅតូចៗនៅជំទង់ៗហ្នឹងតូចៗវាមិនទាន់ចេះរកស៊ីអី។

ក៖ អូ៎!

ខ៖ ត្រីទៅទូលទៅលក់ខ្លះទៅ។

ក៖ យើងទៅរកខ្លួនឯងហាសណេះយាយណេះ?

ខ៖ ទៅរកខ្លួន​ឯង!

ក៖ អូ៎!

ខ៖ ណាឈឺទៅទាំងឈឺ។

ក៖ បាទយាយដោយសារយើង..?

ខ៖ រួចទៅខ្លួនទីពឹងខ្លួនពឹងកូនកូននៅតូចៗហោសរួចប្ដីងាប់ចោលទៅមិនទៅរក។

ក៖ បាទយាយ!

ខ៖ យកមកអោយកូនហូប។

ក៖ ដោយសារតែស្រូវយើងធ្វើតែមួយរដូវទេណេះយាយណេះ?

ខ៖ ចា៎!

ក៖ ដល់ពេលចឹងសល់?

ខ៖ ចា៎រកដូចគេលក់ត្រីរាល់ថ្ងៃទៅព្រឹកៗទៅថ្ងៃចឹងមកវិញទៅចោលកូនខ្ញុំប្រាប់ថាកូនអើយបើឈ្លោះគា្នកូនឯងកុំតគេកូនឯងរត់ឡើងលើផ្ទះទៅមកវិញម៉ែអោយប្រាំរយ។

ក៖ អូ៎!

ខ៖ ចឹងហាស!

ក៖ បាទយាយ!

ខ៖ រួចខ្ញុំទៅលក់ត្រីទៅក្មេងៗនៅតូចៗចេះបើយើងមិនកាត់ចិត្តទៅយើងនៅតែមើលកូនបានអីស៊ី។

ក៖ បាទត្រូវ!

ខ៖ កូនវាដឹងតិចហើយវាដឹងវាធំដែរហើយ!

ក៖ អូ៎!

ខ៖ អាណតូចវាបួនដប់ឆ្នាំទៅៗចេះតែចិញ្ចឹមកូន។

ក៖ បាទយាយបាទចុះយាយគិតថាចឹងដូចជាយាយចិញ្ចឹមសត្វយាយធ្លាប់ចិញ្ចឹមអត់ដូចមាន់ ទា ជ្រូក គោ ក្របីត្រីអីយាយ?

ខ៖ ខ្ញុំពីដើមចិញ្ចឹមជ្រូកចិញ្ចឹមមាន់ហ្នឹងដែរគោក៏មានដែរប៉ុន្តែដល់នេះទៅវាទៅដល់ចាស់ទៅកូនអោយទៅកូនខ្លះទៅលក់យកលុយហ្នឹងធ្វើខ្ទមធ្វើអីអោយកូននៅហ្នឹងផ្ទះជ្រូកហ្នឹងចិញ្ចឹមទៅ។

ក៖ អូ៎យាយចិញ្ចឹមច្រើនហោសយាយ?

ខ៖ ចិញ្ចឹមជ្រូកមួយដំបរប្រាំអីប៉ុណ្ណឹងមួយគីឡូម៉្ភៃប្រាំក្មួយហ្នឹងពីដើម។

ក៖ បាទយាយ!

ខ៖ ជំនាន់ខ្ញុំចិញ្ចឹមហ្នឹងបានមួយគីឡូពីរពាន់ប្រាំដល់ពីរពាន់ប្រាំធ្លាក់ខ្លួនខ្ញុំឈឺហើយហ្នឹងកាលណុងខ្ញុំឈឺ។

ក៖ ចុះចឹងយាយគិតថាតាំងពីក្មេងរហូតមកដល់ឥឡូវការងារអីខ្លះដែរយាយធ្លាប់ធ្វើទៅយាយ?

ខ៖ ឥឡូវដល់មកចាស់ហើយកូនថាអោយដេកមើលចៅ។

ក៖ អូ៎!

ខ៖ អោយមើលចៅអត់អោយធ្វើអីទេអោយមើលទៅប៉ុនមើលអីណាចេះជំរះហ្នឹងតិចតួចហ្នឹងក្មួយអើយតែចាំគេម៉ាចប់ហោសដាំចេកដាំអីដាំស្វាយដាំអីចឹងក្មួយអើយ!

ក៖ នៅក្រោយផ្ទះចឹងហាសណេះយាយណេះ?

ខ៖ ច៎ាមួយជួរហ្នឹងទៅដល់ក្រោមហាសិបដើមដែរ។

ក៖ អូ៎ច្រើនហោសយាយ?

ខ៖ ប៉ុនគ្មានផ្លែទេឆ្នាំហ្នឹងក្មួយអើយអត់ផ្លែសោះផ្លែដែរតិចៗគ្រាន់កូនបេះយកទៅស៊ីពីរបីប៉េបួនប្រាំប៉េប៉ុណ្ណឹង!

ក៖ អូ៎បាទយាយ!

ខ៖ គ្មានធ្វើអីជំរះអើគេអោយនៅតែផ្ទះមើលចៅ។

ក៖ ចុះកាលពីក្មេងយាយកាលពីក្មេងយាយធ្វើការងារអីគេទៅ?

ខ៖ មើលពីក្មេងថាគ្មានអីដល់ធំទៅម៉ែអោយដើរស៊ីឈ្នួលច្រូតស្រូវអោយគេស្ទូងដកអោយគេចឹងបើយើងរួចហើយហ្នឹង!

ក៖ អូ៎យើងទៅស៊ីឈ្នួលគេទៀត?

ខ៖ ចា៎ស៊ីឈ្នួលគេទៅ។

ក៖ កាលហ្នឹងយាយនៅ..?

ខ៖ បានលុយអើមួយថ្ងៃម៉្ភៃប្រាំទេពីរពាន់ប្រាំរយទេមួយថ្ងៃហោសក្មួយអលយកាត់ថ្នាំអោយគេក៏ចឹងដែរពីរពាន់ប្រាំរយទូលជៀលថ្នាំកាចថ្នាំទាល់ទ្រូទាល់អីអោយគេហាសណាស់។

ក៖ បាទយាយ!

ខ៖ អាហ្នឹងយើងក្រពីដើមមកចឹងដើរស៊ីឈ្នួលគេចឹងគ្មានរបរការងារអីខ្លួនឯងទេពីដើមតែប៉ុណ្ណឹង!

ក៖ អូ៎បាទយាយ!

ខ៖ ចា៎!

ក៖ ប៉ុន្តែអាហ្នឹងយើងធ្វើតាំងពីនៅយើងអាយុធំៗដែរហើយណេះយាយណេះ?

ខ៖ យើងធំហើយដប់បួនដប់ប្រាំឆ្នាំហើយដើរស៊ីឈ្នួលគេតែចឹងធ្វើការអោយគេហោស!

ក៖ អូ៎បាទយាយចុះយាយគិតថាដូចជាជីវិតរបស់យាយមានការផ្លាស់ប្ដូរអីខ្លះយាយតាំងពីក្មេងរហូតមកដល់ឥឡូវកាលនៅជាមួយឪពុកម្ដាយជីវិតរបស់យាយម៉េចទៅយាយ?

ខ៖ នៅជាមួយឪពុកម្ដាយចឹងគាត់នេះដល់មកខ្ញុំមានប្ដីមានអីទៅចេះធ្វើការខ្លួនឯងទៅលក់ត្រីលក់អីធ្វើស្រែធ្វើប្រាំងធ្វើចំការអីតែប៉ុណ្ណឹងតិចតួចហ្នឹង!

ក៖ ដល់ពេលឥឡូវយាយអត់ធ្វើអីទេ?

ខ៖ ឥឡូវអត់ធ្វើអីទេមើលចៅគេអោយតែមើលចៅ។

ក៖ អូ៎ស្រួលហាសណេះយាយ?

ខ៖ វាក្មានតែស្រួលទេក្មួយអើយយើងមើលចៅដែរស្រួលអីជំរះចំការផងរត់ចាប់ចៅផង អើជំរះស្មៅណុងព្រៃចុក។

ក៖ អូ៎បាទយាយចុះយាយគិតថាចឹងទាំងជីវភាពសុខភាពក្រុមគ្រួសារឥឡូវម៉េចដែរយាយអត់អីទេណេះ?

ខ៖ ខ្ញុំហ្នឹងហោស?

ក៖ បាទយាយ!

ខ៖ ខ្ញុំអត់អីទេធម្មតា។

ក៖ អូ៎ប៉ុន្តែសុខភាពអីអត់អីទេណេះយាយឥឡូវណេះ?

ខ៖ គ្មានអីទេជាហើយ!

ក៖ អូ៎!

ខ៖ អើឈឺឆ្អែតឆ្អន់ដែរហើយ!

ក៖ បាទយាយចុះអើជីវភាពអីក៏រៀងធូរដែរណេះយាយណេះ?

ខ៖ ចា៎!

ក៖ អូ៎បាទយាយចុះយាយម្ហូបអីដែរយាយចូលចិត្តហូបយាយ?

ខ៖ ខ្ញុំធម្មតាទេក្មួយត្រីក៏បានសាច់ជ្រូកអត់អត់ទៅអោយតែបានត្រីស្លប្រហើរអីហ្នឹងប្រហុកអំបិលខ្លះទៅផ្អកប្រហុក។

ក៖ អូ៎!

ខ៖ មានប៉ុណ្ណឹងស្រុកយើងនៅស្រុកគៀនជ្រៃយើងតែប៉ុណ្ណឹងមែនស្រុកផ្សារអីណាឃើញម្ហូបឆ្ងាញ់។

ក៖ បាទយាយចុះចឹងយាយគិតថាដូចជាកាលពីក្មេងហាសយាយធ្លាប់លេងល្បែងប្រជាប្រិយ៍អីទេយាយលក្ខណៈដូចបោះអង្គុញចោលឈូងលាក់កន្សែងទាញព្រាត់អីយាយធ្លាប់លេងពីមុនទេយាយ?

ខ៖ ពីដើមអើពីដើមគេចូលឆ្នាំមានតែលេងអង្គុញលេងអាដែងដណ្ដើមស្លឹកឈើ បោះឈូងណុងដូចក្មួយ​ឯងថាណុង។

ក៖ បាទយាយ!

ខ៖ ហើយអីអាដែងគេលោតវ៉ៃអីគេចងឆ្នាំងហោសស្អី។

ក៖ អូ៎!

ខ៖ អាណុង។

ក៖ គេវ៉ៃក្អមហេស?

ខ៖ វ៉ៃក្អម។

ក៖ អូ៎!

ខ៖ អាហ្នឹងគេកន្សែងគេបិទមុខហេសមិនឃើញ។

ក៖ បាទយាយបាទចុះអើយាយរាំច្រៀងយាយចូលចិត្តអត់?

ខ៖ ទេពីក្មេងអើវាលេងដែរលេងរាំអាដែងរាំវង់អាដែងជំនាន់ពីក្មេងវាចេះតែមានលេងឃើញគេលេងទៅលេងហ្នឹងគេហាសនៅពីក្មេង។

ក៖ បាទយាយ!

ខ៖ មិនទៅលេងអីពីដើមមានតែលេងតែឈូងហើយហ្នឹងដណ្ដើមស្លឹកឈើសប្បាយសឹងអីបោះអង្គុញហ្នឹងតែប៉ុណ្ណឹង!

ក៖ អូ៎បាទយាយ!

ខ៖ ហើយអីលាក់កន្សែងលាក់អីហ្នឹង!

ក៖ បាទយាយ!

ខ៖ ខ្លែងឆាបកូនមាន់អីហ្នឹងអើក្មេងៗចឹងហើយគេលេងចឹងហើយអាហ្នឹងរដូវគេហាសណាស់។

ក៖ បាទយាយ!

ខ៖ រដូវបិណ្ឌភ្ជុំ។

ក៖ ចូលឆ្នាំថ្មីអីចឹងហាសណេះយាយណេះ?

ខ៖ ឆ្នាំចូលហ្នឹងហើយចូលឆ្នាំអីទេបានគេលេង។

ក៖ បាទយាយចុះអើយាយគិតថាល្ខោនយីកេអាយ៉ៃអីយាយចូលចិត្តអត់យាយ?

ខ៖ ពីនៅក្មេងចេះតែចូលចិត្តហើយទៅមើលហ្នឹងគេដែរណុងគេលេងទៅមើល។

ក៖ អូ៎បាទយាយចុះយាយគិតថាអើទាក់ទងហ្នឹងធ៌មយាយឥឡូវយាយសុំធ៌មនៅយាយ?

ខ៖ ចា៎!

ក៖ ធ៌មហាស?

ខ៖ ធ៌មរៀនចូលរៀនធ៌មហោស?

ក៖ បាទយាយមានកាន់សិល្បិ៍កាន់អីនៅយាយ?

ខ៖ ឥឡូវខ្ញុំចូលរៀនធ៌មហើយចូលវត្តហើយឥឡូវហោស!

ក៖ ចឹងហោស?

ខ៖ សុំសិល្បិ៍ហើយចា៎!

ក៖ អូ៎បាទយាយ!

ខ៖ ថ្ងៃសិល្បិ៍ទៅវត្តៗ។

ក៖ បាទយាយ!

ខ៖ ចា៎!

ក៖ ចុះយាយគិតថាអើយាយមាននរណាគេមួយនៅក្នុងក្រុមគ្រួសារយាយចេះលេងឧបករណ៍ភ្លេងអត់យាយ?

ខ៖ ចេះអី?

ក៖ ចេះលេងឧបករណ៍ភ្លេងហាសយាយ?

ខ៖ ឧបករណ៍ភ្លេង..។

ក៖ លក្ខណៈដូចភ្លេងខ្មែរភ្លេងសៀមភ្លេងពិណពៀតអីយាយមាននរណាគេចេះអត់កូនចៅរបស់យាយ?

ខ៖ អូ៎អត់មានទេកូនខ្ញុំអត់មានទេក្មួយ។

ក៖ អូ៎អត់មានទេណេះយាយណេះ?

ខ៖ ចា៎អត់ចេះទេ។

ក៖ អូ៎អើចុះផ្ទះរបស់យាយមានលក្ខណៈបែបណាយាយតាំងពីក្មេងរហូតមកដល់ឥឡូវហាស?

ខ៖ ឥឡូវទើបធ្វើផ្ទះដើមផ្ទះខ្ទមប្រកស្បូវក្មួយ។

ក៖ អូ៎កាលយាយនៅជាមួយឪពុកម្ដាយយាយហោស?

ខ៖ ចា៎ផ្ទះស្បូវលេចមុខលេចក្រោយ។

ក៖ ប៉ុន្តែផ្ទះមែននៅហ្នឹងណាណេះយាយណេះ?

ខ៖ គ្មានទេមកនៅហ្នឹងហើយមកពីស្រែមកមកនៅហ្នឹងផ្ទះខ្ទមហ្នឹង!

ក៖ អូ៎បាទយាយចុះអើយាយគិតថាដល់ពេលដែរយាយមានកូនចៅមកបានយាយមកធ្វើផ្ទះហ្នឹងណេះយាយណេះ?

ខ៖ ចា៎ដល់ខ្ញុំមានប្ដីទៅបានធ្វើផ្ទះធ្វើអី។

ក៖ ផ្ទះ..?

ខ៖ មានប្ដីប្ដីងាប់ទៅដល់នេះទៅខ្ញុំរកស៊ីលក់ត្រីលក់អីទៅបានធ្វើផ្ទះតូចហ្នឹងប្រាំមិតទទឹងប្រាំបណ្ដោយប៉ុណ្ណឹង!

ក៖ ប៉ុន្តែផ្ទះហ្នឹងផ្ទះរបស់យាយក៏ផ្ទះរបស់កូនចៅយាយ?

ខ៖ ផ្ទះខ្ញុំម៉ង។

ក៖ អូ៎យាយអ្នកធ្វើអោយកូនចៅមកនៅហោស?

ខ៖ កូននៅជាមួយសុខក្នុងបន្ទុកហ្នឹងហាស!

ក៖ អូ៎!

ខ៖ ដល់ការទៅអាកូនហ្នឹងគេមានប្ដីប្រពន្ធទៅគេបែកទៅផ្ទះហ្នឹងខ្ញុំធ្វើក្រោយទេ។

ក៖ បាទយាយបាទ!

ខ៖ នៅជាមួយមីជូសព្វថ្ងៃហ្នឹង។

ក៖ អូ៎!

ខ៖ សព្វថ្ងៃហ្នឹងតែមិនទាន់រៀនណុងនៅពីរស្រីមួយប្រុសមួយរួចអាគេមានប្ដីប្រពន្ធអស់នៅតែពីរហ្នឹង!

ក៖ អូ៎ប៉ុន្តែប៉ុនៗណាហើយយាយ?

ខ៖ អាយុជាងម៉្ភៃអស់ហើយឥឡូវ។

ក៖ អូ៎បាទយាយ!

ខ៖ អាមួយស្គរក្មួយឯងទេយ៉ាងម៉្ភៃប្រាំបីម៉្ភៃប្រាំបួនដែរ។

ក៖ បាទស្គរខ្ញុំ។

ខ៖ រួចមីកូនពៅម៉្ភៃប្រាំពីរ។

ក៖ ស្រីហោសយាយ?

ខ៖ វាអង្គុយមិញណុងអង្គុយមុនហ្នឹងហោស!

ក៖ អូ៎បាទយាយចុះយាយគិតថាចឹងសំរាប់យាយផ្ទះរបស់យាយហ្នឹងនរណាគេជាអ្នកជួសជុលសាងសងយាយប្ដីរបស់យាយចេះធ្វើផ្ទះអត់?

ខ៖ អត់ផង។

ក៖ អូ៎ផ្ទះហ្នឹងជួលអោយគេធ្វើហោស?

ខ៖ ប្ដីអីប្ដីងាប់ហើយបានធ្វើក្រោយហោស!

ក៖ ចឹងហោស?

ខ៖ ចា៎!

ក៖ ចឹងអាហ្នឹងផ្ទះហ្នឹងជួលគេទេណេះយាយណេះ?

ខ៖ ចា៎!

ក៖ ផ្ទះហ្នឹងជួលគេធ្វើណេះយាយ?

ខ៖ ជួលគេធ្វើ។

ក៖ អូ៎បាទយាយចុះ..?

ខ៖ បែមុខទៅរកណោះ។

ក៖ អត់អីទេយាយចុះយាយគិតថាអើយាយមានជំនាញអីដែរយាយចេះស្ទាត់ជំនាញលក្ខណៈឪពុកម្ដាយធ្លាប់បង្រៀនពីជំនាញអីទៅអត់យាយ?

ខ៖ មិនដែរបង្រៀនអីផង។

ក៖ អូ៎បាទយាយចុះលក្ខណៈវេញវល្លិ៍ កូរស្ករ?

ខ៖ ដល់ម៉ែខ្ញុំខូចចឹងផ្ទះហ្នឹងម៉ែខ្ញុំងាប់អស់ហើយនេះហើយប្ដីក៏ងាប់ទៀតបានធ្វើក្រោយហ្នឹងទើបធ្វើដែរប្រហែលជាងដប់ឆ្នាំ។

ក៖ អូ៎បាទយាយចុះយាយគិតថាយាយអាចប្រាប់ខ្ញុំពីការលំបាកតាំងពីក្មេងបានទេយាយតាំងពីជំនាន់អ៊ីសារ៉ាក់ ជំនាន់ប៉ុលពតលុនណុល?

ខ៖ អូ៎កើតមិនទាន់ទេអ៊ីសារ៉ាក់អីហោសខ្ញុំអត់ដឹងទេ។

ក៖ ប៉ុន្តែឪពុកម្ដាយយាយអត់ដែរប្រាប់ទេណេះយាយណេះ?

ខ៖ ​អើលឺតែគាត់និយាយប៉ុនខ្ញុំភ្លេចអស់ហើយ!

ក៖ អូ៎ចុះជំនាន់លុនណុលវិញយាយ?

ខ៖ លុនណុលម៉េច?

ក៖ លុនណុលយាយទាន់ណេះយាយ?

ខ៖ ចា៎មកទាន់ម៉ាជំនាន់ណុងហ៊ាងក៏ទាន់ដែរ។

ក៖ បាទប៉ុន្តែដូចជាមានការលំបាកអីខ្លះទៅយាយ?

ខ៖ អើចេះតែពិបាកហើយក្មួយអើយចូលអាដែងស្អីគ្រាប់បន្តក់វាបន្តក់មកហើយគ្រាប់ឡង់ចឹងណេះហ៊ាងណេះបន្តក់មកហើយបានគេជីករូងល្ងង់ចឹងទៀតហីរត់ចូលរូងហើយអាធ្លាក់ក្ដាំងហើយទៅចាប់រើសមើលអូ៎ងាណុងស្អិតចឹងតើបានវាមុតសាច់ងាប់។

ក៖ អូ៎!

ខ៖ អំបែងណុងនិយាយពីស្អិតម៉ងរួចក្ដៅហាស!

ក៖ អំបែងអាគ្រាប់គេហ្នឹងហោសយាយ?

ខ៖ អាអំបែងគ្រាប់អាប៉េណុងមិនបានទេខ្ញុំបានដឹងខ្ញុំឆ្ងល់មុនដំបូងហេតុតែភ្លើក្មេងវាភ្លើវារត់ចូលរូងហើយលែងមើលតែនេះធ្លាក់ផាំងមកធ្លាក់រួចហើយបានទៅរើសអាអំបែងហ្នឹងមើលរួចលឺប៉្រាវហ្នឹងមក។

ក៖ បាទយាយរួចអាអំបែងហ្នឹងដែរធ្វើអោយគ្រាប់ហ្នឹងដែរធ្វើអោយធ្លាក់ផ្ទះហ្នឹងឆេះផ្ទះអីណេះយាយណេះ?

ខ៖ ឆេះផ្ទះត្រូវងាប់ណុងហាសបើអំបែងដូចកាំបិតមុតជាងកាំបិតទៀតស្អិតតែម៉ងសាច់វាស្អិតសាច់ដែកទៅមិនស្អិតរួចក្ដៅអូយចឹងហើយបានងាប់ខ្ញុំចូលរូងណុងហាស!

ក៖ បាទយាយប៉ុន្តែ..?

ខ៖ រត់ទាន់ទាន់រត់មិនទាន់ធ្លាក់មកងាប់។

ក៖ បាទយាយបាទប៉ុន្តែអើគ្រួសារយាយដូចជាអត់មានត្រូវអី..?

ខ៖ អត់អីទេសុខសប្បាយចូលរត់ចូលរួងទាំងអស់ហ្នឹង!

ក៖ តែផ្ទះយើងអីអត់អីទេណេះយាយណេះ?

ខ៖ ផ្ទះខ្ញុំក៏អត់អី។

ក៖ អត់ដែរត្រូវអីទេណេះយាយណេះ?

ខ៖ អើត្រូវអំបែងធ្លាក់មកហ្នឹងគ្រប់ផ្ដុំគា្នដូចអីចឹងគ្រាប់អំបែងវាអត់ចំអាធំមកណុងហាសបើធ្លាក់ចំអាធំមកលើផ្ទះណុងវាបាក់វាខ្ទេចហើយ!

ក៖ បាទ!

ខ៖ ប៉ុន្តែដូចថាធ្លាក់ណោះអីណោះអីចឹងរួចត្រឹមពាងណុងវាខ្ចាយមកហោស!

ក៖ អូ៎បាទយាយចុះយាយគិតថាចឹងអើយើងរកស៊ីអីទៅចឹងកាលជំនាន់លុនណុលយាយ?

ខ៖ អើ!

ក៖ ធ្វើស្រែធ្វើអីទៅ?

ខ៖ អើមិនដឹងរកស៊ីអីធ្វើតែស្រែហ្នឹងក្មួយអើយគ្មានរកស៊ីអី។

ក៖ អូ៎ប៉ុន្តែដល់ពេលយប់ឡើងទៅយើងរត់ចូលត្រង់សេទៅណេះយាយណេះ?

ខ៖ ចា៎ណែតែយន្តហោះក្រឡឹងក៏ចូលរូងដែរ។

ក៖​ ដោយសារតែជំនាន់ណុងមានគ្រាប់ផ្លោងទៅផ្លោងមកណេះយាយណេះ?

ខ៖ ចា៎!

ក៖ អូ៎បាទយាយប៉ុន្តែគេអត់មានធ្វើបាបយើងអីណាហីទ័ពលុនណុលយាយ?

ខ៖ ខ្ញុំអត់មានអីទេអត់មានគេធ្វើបាបអីទេគ្រាន់តែជំនាន់..។

ក៖ អូ៎បាទយាយចុះអើទាក់ទងពីជំនាន់ប៉ុលពតវិញយាយជំនាន់ណុងដែរពិបាកណេះយាយណេះ?

ខ៖ ជំនាន់ប៉ុលពតក្មួយអើយអស់ទៅហើយជំនាន់ប៉ុលពតបបរមួយវែកមួយវែកត្រង់មានតែទឹកទេសំរិទកាកអោយកូនស៊ីខ្លួនឯងសុខចិត្តហុតទឹកទទេ។

ក៖ អូ៎!

ខ៖ ជួនណាដំឡូងគរដំឡូងអីស៊ីពុលក្អួតសន្លប់ត្រលប់ត្រលិនគេនៅតែស្បែកហើយហ្នឹងឆ្អឹងទេធ្វើការទាំងយប់ទាំងថ្ងៃក្មួយអើយ!

ក៖ ប៉ុន្តែយាយពេលណុងគេជំលាសទៅណាយាយ?

ខ៖ ចា៎!

ក៖ ពេលណុងគេជំលាសយាយទៅណាទៅ?

ខ៖ ជំលាសទៅខាងស្រែខាងទួលប្រាសាទណុង។

ក៖ អូ៎ប៉ុន្តែយាយទៅតែម្នាក់ឯងរឺមួយក៏យើងទៅជាគ្រួសារយាយ?

ខ៖ ទៅកាលណុងម៉ែខ្ញុំអីទៅនៅស្រែគេប្រើអោយដកច្រូតទាំងយប់ទាំងថ្ងៃដកតាមផេនការណ៍ទៀតណុងហាស!

ក៖ អូ៎បាទយាយចុះយាយគិតថាចឹងអើយើងទៅយើងទៅធ្វើអីគេខ្លះទៅយាយទៅទួលប្រាសាទហ្នឹងចូលប៉ុលពតដំបូងៗហាស?

ខ៖ ចូលដំបូងគេអោយកិនស្រូវមួយថ្ងៃកិនបីដឹកយប់បីដឹកថ្ងៃបីដឹកប៉ុនពីរនាក់ហាស!

ក៖ បាទយាយ!

ខ៖ ទាញអាត្បាលកិនចេះហាសពីរនាក់។

ក៖ អូ៎!

ខ៖ ទាញចេះកិនពីរនាក់ដូចក្មួយឯងខ្ញុំពីរដូចអាហ៊ាងចឹងពីរៗនាក់មួយថ្ងៃដឹងតែបីដឹក។

ក៖​ បាទយាយ!

ខ៖ ព្រឹកមួយដឹកថ្ងៃមួយដឹកល្ងាចមួយដឹក។

ក៖ អូ៎ចឹងយើងអត់សូវធ្វើអីធ្ងន់ទេណេះយាយណេះ?

ខ៖ និយាយមិនធ្ងន់ម៉េចហត់ចង់ដាច់ខ្យល់។

ក៖ ចឹងហោសយាយ?

ខ៖ និយាយមិនហត់ម៉េចកើបផងកិនផងក្មួយឯងគិតមើល។

ក៖ ប៉ុន្តែអាហ្នឹងវាអត់កំណត់ថាអោយធ្វើម៉ោងប៉ុន្មានៗណាយាយណេះអោយតែធ្វើហើយពីរដឹកណេះយាយណេះ?

ខ៖ ធ្វើកំណត់ដឹងតែមួយថ្ងៃបីដឹកអោយតែរួចទៅ។

ក៖ គេ..?

ខ៖ សំរាកទៅមុជទឹកមុជអីល្ងាចទៅជួនណាមុខផ្លូវទៅគេអោយវ៉ៃអង្ករវ៉ៃអីទៀត។

ក៖ អូ៎ប៉ុន្តែយើងអត់មានទៅលើកដីលីសែងអីណាយាយហេស?

ខ៖ លើកដីអើលើកមួយឃ្លាៗដែរយើងលើកទំនុបបឹងតាង៉ាយើងណុងហោស!

ក៖ បាទយាយ!

ខ៖ ចា៎គេជំលាសអោយទៅលើកនេះទៅទៅទាំងក្រុមៗគេច្រើន។

ក៖ អូ៎!

ខ៖ មួយភូមិទៅទាំងអស់គា្នទៅលើកដីលើកអីរួចចឹងទៅអាទំនុបគេរួចចឹងគេចាប់មកធ្វើអង្ករធ្វើអង្ករវ៉ៃអង្ករចឹងទៅកិនស្រូវកិនអីសុទ្ធតែមិនស្រណុកទេក្មួយអើយពិបាកណាស់ស្រួលមិនស្រួលឃើញគេយកទៅវ៉ៃចោលក្មួយអើយ!

ក៖ អូ៎បាទយាយចុះអើចឹងហូបចុកអីម៉េចទៅយាយយើងហូបបបររឺមួយក៏ហូបបាយយាយ?

ខ៖ ហូបបបរប៉ុនបបររៀងខាប់។

ក៖ ប៉ុន្តែយើងហូបឆ្អែតអត់យាយ?

ខ៖ អើយហូបវាមិនដែរឆ្អែតទេក្មួយអើយ!

ក៖ ចុះបើយើងហូបអត់ឆ្អែតចឹងយើងធ្វើម៉េចយើងត្រូវ..?

ខ៖ និយាយចឹង..។

ក៖ យើងមានទៅជីកដំឡូងជីកអីទៅ?

ខ៖ មានទៅជីកដំឡូងអីណាបើគេប្រើធ្វើទៅណាលែងចុងអង្ករណុងកន្តួកណុងយកមកអើវាជិតកន្លែងលុងស្ករដែរអាកន្តួកណុងវាប្រឡាក់ស្ករហូបទៅណាស់ក្មួយជួនណាគល់ចេកគល់អីយកមកស្ងោរស៊ីខ្លះទៅវាឃ្លានអាគល់ចេកខ្ចីៗហ្នឹង!

ក៖ បាទយាយអត់អីដែរណេះយាយណេះ?

ខ៖ អើក្មួយកុំនិយាយអត់អីស៊ីទៅដូចជ្រូកចឹង។

ក៖ អូ៎!

ខ៖ យកគល់ចេកយកគល់យើងជីកមើមស្កូចឹងដែរយកមកស្ងោរអាណុងមើមស្កូវាជាតិផ្អែម។

ក៖ អូ៎អត់អីទេ។

ខ៖ បានហើយ!

ក៖ អត់អីទេយាយជិតចប់ហើយយាយសល់តិចតទៀតទេ។

ខ៖ ចប់ហើយនៅតិចទៀតអីទៀតទេ។

ក៖ យាយគិតថាចឹងអើសំរាប់ដូចជាឈឺស្កាត់អីម៉េចទៅយាយ?

ខ៖ ឈឺស្កាត់ពេទ្យគេជំនាន់អាពតឈឺស្កាត់យកទឹកដូងមកធ្វើសារ៉ូមហាសក្មួយយកមកចាក់ហ្នឹង!

ក៖ អូ៎ចុះមានជាថ្នាំអាចម៍ទន្សាយថ្នាំអីហេសយាយហេសថ្នាំខ្មៅៗហោស?

ខ៖ ដឹងថ្នាំអីទេក្មួយស្លដូចថ្នាំខ្មៅៗដូចអាចម៍ទន្សាយហាសក្មួយឯងនិយាយមែនណុងហាសអោយយើងប៉ុនអាណុងខ្ញុំអត់បានចាក់ទេឃើញគេផ្សឹងៗទៀតទេគេចាក់ប៉ុនចាក់ទឹកដូងកំររស់ហាសក្មួយដូងណុងគេមិនទំលាក់ទេណាស់គេដាក់ខ្សែឡើងទៅគេដាក់សំរូតមកក្រោមហោស!

ក៖ បាទយាយ!

ខ៖ គេយកទឹកដូងណុងធ្វើសារ៉ូម។

ក៖ អូ៎បាទ!

ខ៖ អើថ្នាំ។

ក៖ បាទយាយចុះយាយគិតថាចឹងឪពុកម្ដាយហ្នឹងបងប្អូនយើងទៅណាទៅយាយអត់នៅក្បែរយើងណាហី?

ខ៖ អើបងប្អូនជំនាន់ណុងប្អូនខ្ញុំអាធំទាហ៊ានណុងគេចូលគេហៅចូលខាងអីចូលអាពតហ្នឹងមិនដឹងគេស្អីទេខ្ញុំមិនសូវចេះហៅដែរ។

ក៖ គាត់ទៅធ្វើកងចល័តណេះយាយ?

ខ៖ ហ្នឹងហើយគេអោយធ្វើចល័តទៅទៅ។

ក៖ តែគាត់នៅឆ្ងាយពីយើងហីយាយហេស?

ខ៖ អូ៎ទៅឆ្ងាយហាសគេហៅភ្នំក្រហមណាណីហោស!

ក៖ រួចចុះឪពុកម្ដាយយើងយាយ?

ខ៖ ម៉ែមុនដំបូងគាត់ចេះតែទៅតាមកូនដែរចេះទៅនឹកកូនគេយកទៅវ៉ៃចោលដឹងតែទៅហើយគេយកទៅធ្វើការកន្លែងគេណុង។

ក៖ អូ៎បាទយាយ!

ខ៖ មួយយូរៗដឹងដាច់អាពតហ្នឹងវាបាត់ទាំងអស់ហ្នឹងក្មួយអើយដឹងជាងាប់ដឹងជារស់វាបាត់អស់ទៅហើយបើសិនជានៅក៏មកដែរ។

ក៖ ប៉ុន្តែដោយសារតែយើងអត់ដឹង?

ខ៖ ប្រុសមួយស្រីមួយមួយឈ្មោះកាហ៊ាងមួយឈ្មោះធឹម។

ក៖ ប៉ុនតូចៗណុងយាយហេសប្អូនៗណុងហោស?

ខ៖ ទៅប្អូនៗខ្ញុំហ្នឹង!

ក៖ អូ៎!

ខ៖ ប្អូនខ្ញុំហ្នឹងប៉ុនគេហៅទៅចល័តទៅខ្ញុំអត់ទៅ។

ក៖ អូ៎បាទយាយរួចុះនៅពេលដែរជិតដាច់ប៉ុលពតហាសពេលហ្នឹងយើងដឹងម៉េចបានយើងដឹងថាដាច់ប៉ុលពតយាយវៀតណាមគេចូលមកប្រាប់យើងរឺមួយក៏ម៉េចយាយ?

ខ៖ កាលដាច់ប៉ុលពតហ្នឹងគេថាវៀតណាមគេចូលមកហ្នឹងរត់ខ្ចាត់ខ្ចាយដេញអាពតណុងដេញអីហ្នឹងបាត់ទៅ។

ក៖ អូ៎ដល់ពេលដែរដាច់ប៉ុលពតថ្មីៗហ្នឹងយើងមិនចាប់ផ្ដើមធ្វើស្រែរួមណេះយាយណេះ?

ខ៖ អត់ស្រែរួមទេនៅជំនាន់អាពតណុងជំនាន់អាពតដាក់ជង្រុកតែមួយជង្រុកតែមួយស៊ីបបរមួយខ្ទះអង្ករពីរកំប៉ុងណុង។

ក៖ បាទយាយចុះនៅពេលដែរដាច់ប៉ុលពតយាយ?

ខ៖ ដាច់ប៉ុលពតហ្នឹងទាហ៊ានខាងលុនណុលហេសលូកចូលមកជួយហោសកាលណុង។

ក៖ អូ៎ប៉ុន្តែពេលណុងយើងមានស្រែមានអីធ្វើហើយណេះយាយណេះ?

ខ៖ ចា៎!

ក៖ យើងមានស្រែមានអីធ្វើហើយណេះយាយណេះ?

ខ៖ ដល់នេះទៅគេចែកដូចថាចែករបបហាស!

ក៖ បាទយាយ!

ខ៖ ចែករបបដូចថាម្នាក់អើម្នាក់ប៉ុន្មានទេនេះម្នាក់ប៉ុន្មានទេខ្ញុំវាមិនសូវម្នាក់ប៉ុន្មានស្រែមួយស្រែពីរ។

ក៖ អូ៎ដល់ពេលចឹងយើងធ្វើស្រែចឹងដូរស្រូវយកអង្ករហាសណេះយាយណេះ?

ខ៖ ចា៎!

ក៖ អូ៎!

ខ៖ ធ្វើទៅច្រូតកាត់យើងបែនយើងដាក់ស្រួលស៊ីបាយផ្ទះយើងទៅណាស់។

ក៖ បាទ!

ខ៖ ឈប់ស៊ីបាយជាមួយរួមគេណុងហើយព្រោះដាច់អាពតហើយយើងមិនធ្វើខ្លួនឯង!

ក៖ បាទយាយបាទចុះពេលណុងយលងមានការលំបាកអីទៅយាយដោយសារពេលដាក់ប៉ុលពតថ្មីៗយើងនៅធ្វើស្រែ?

ខ៖ ចេះតែពិបាកហើយក្មួយអើយវាមិនដែរស្រណុងអីអាពតវាដច់មកវាដាច់មកវានេះហើយណាស់ដណ្ដើមស្រូវជង្រុកគា្នកាលខ្លះគេកាចគេជូនអាជង្រុកហ្នឹងធ្លាយយើងរត់ទៅកើបហ្នឹងគេមកបានមួយប៉េពីរប៉េមកទុកហូបខ្លួនឯងចឹងហាស!

ក៖ អូ៎បាទយាយ!

ខ៖ រួចទៅយើងរកលក់ដូរទៅប្រឹងចិញ្ចឹមពោះទៅប៉ុណ្ណឹងអស់ហើយក្មួយ។

ក៖ អូ៎បាទយាយអើខ្ញុំមានពីរបីសំនួរតិចទៀតទេយាយចុះនៅពេលដែរយើងចាប់ផ្ដើមសប្បាយយាយពេលហ្នឹងពេលណាទៅយាយ?

ខ៖ សប្បាយពេលយើងដាច់អាពតហ្នឹងហើយសប្បាយហោស!

ក៖ អូ៎!

ខ៖ ចុះធ្វើតាមផ្ទះហ្នឹងហើយស៊ីបាយតាមផ្ទះហ្នឹងហើយដាច់ហ្នឹងហាស!

ក៖ អូ៎ពេលហ្នឹងយើងចាប់ផ្ដើមសប្បាយរហូតហើយណេះយាយណេះ?

ខ៖ ចា៎!

ក៖ ចុះពេលណាយើងចាប់ផ្ដើមធូរធារស្រួលជាងមុនទៅយាយ?

ខ៖ វាធូរហើយបានដាច់អាពតណុងវាធូរធារយើងរកស៊ីយើងរកបានប៉ុន្មានស៊ីប៉ុណ្ណឹងទៅមិនចាំបាច់គេរែកបាយយកមកចែករបបអីណាមួយវែកពីរវែកតាមភូមិណាទៀត។

ក៖ អូ៎បាទយាយចុះកាលពីក្មេងកាលយាយនៅរៀនយាយធ្លាប់មានគោលបំណងថាយាយធំឡើងយាយចង់ធ្វើអីមួយអត់?

ខ៖ ខ្ញុំគ្មានបានធ្វើអីទេកូនចៅផ្ទះខ្ញុំហោសសុទ្ធតែកូនអ្នកក្របានអីធ្វើអីធំហ្នឹងគេគ្មានទេ។

ក៖ អូ៎បាទយាយបាទ!

ខ៖ សុទ្ធតែធ្វើស្រែធ្វើចំការទាំងអស់គា្ន។

ក៖ ចុះយាយបើមានសំនួរចុងក្រោយមួយយាយបើសិនជាចង់អោយយាយផ្ដែផ្ដាំទៅកូនចៅជំនាន់ក្រោយៗ យាយមានពាក្យពេចន៍អីដែរចង់ផ្ដែផ្ដាំទៅពួកគាត់អត់យាយ ជាពិសេសចៅៗរបស់យាយហាស?

ខ៖ គ្មានផ្ដាំអីផ្ដែផ្ដាំកូនគ្មានអីចែកកូនអស់នៅ។

ក៖ ផ្ដាំថាកូនថ្ងៃក្រោយកុំអោយចូលជក់គ្រឿងញៀនបងតូចអីចឹង។

ខ៖ អូ៎!

ក៖ អោយកូនកុំអោយលេងល្បែងខំប្រឹងរក។

ខ៖ គ្មានទេចា៎គ្មានទេៗកូនហ្នឹងវារកស៊ីធម្មតារត់ម៉ូតូឌុបទៅធ្វើការសំណង់ធ្វើការដេរនៅភ្នំពេញហ្នឹងគ្មានទេកូនចៅខ្ញុំគ្មានទេ។

ក៖ ប៉ុន្តែយាយទូន្មានដែរណេះយាយណេះ?

ខ៖ ចា៎!

ក៖ ដូចថាប្រដែលប្រដៅដូចចៅៗអីហាសណេះ?

ខ៖ ចា៎!

ក៖ អូ៎បាទយាយបាទចឹងមានអីចង់ផ្ដែផ្ដាំផ្សេងទៀតអត់យាយផ្ដែផ្ដាំថាអោយកូនៗហ្នឹងអោយវាខំប្រឹងរក..?

ខ៖ អោយវា។

ក៖ កុំអោយវាដើរលេងជាមួយអ្នកខូច។

ខ៖ អោយវាប្រឹងរកស៊ីអោយកូនប្រឹងរកស៊ីមានបានកូនកុំដើរលេងតាពីតាពាសកុំដើរជាមួយអាខូចវាខូចដើរជាមួយអាល្អវាល្អប៉ុណ្ណឹងក្មួយ។

ក៖ អូ៎បាទយាយបាទ!

ខ៖ បានហើយចឹង!

ក៖ បាទចឹងចុងក្រោយអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយចឹងចុងក្រោយយាយខ្ញុំសុំអនុញ្ញាតិយាយដើម្បីដាក់ការសម្ភាសមួយហ្នឹងទៅក្នុងវេបសាយសាលាបានទេយាយ?

ខ៖ បាន។

ក៖ បាទយាយបាទចឹងអរគុណច្រើនណាស់យាយ។